18/05/2017

Foto Ronaldo SCHEMIDT/AFP: la armeo sur la stratoj de Karakaso, la 26an de oktobro 2016, dum manifestacio kontraŭ la registaro.

La venezuela prezidento sendis 2600 soldatojn por igi ĉesigon de la rabadoj en la Ŝtato Táchira, proksime de la kolombia landlimo. Centoj da personoj, kiuj suferas pro manko de nutraĵoj kaj pro alta inflacio, la plej alta en la mondo, atakis ĝis hieraŭ superbazarojn.

Sed laŭ la opozicio, tiuj trupoj havas kiel mision, subpremi la manifestaciojn kontraŭ la prezidento Maduro. De pli ol monato kaj duono, dekoj da miloj da personoj surstratiĝas postulante demision de la Ŝtatĉefo, tiel riskante siajn vivojn.

Tiu protesta ondo jam okazigis 43 mortintojn, el kiuj 15-jaran adoleskanton, kaj centojn da vunditoj. En Karakaso, vesperkolektiĝo okazis omaĝe al la viktimoj. Aliparte, 159 personoj estis arestitaj kaj malliberigitaj post decido de militaj tribunaloj, kvankam tiu proceduro estas malpermesita de la Konstitucio.